নবনির্বাচিত বেসিস কার্যনির্বাহী পরিষদকে বিসিএস এর সম্বর্ধনা - কর্পোরেট
কর্পোরেট
নবনির্বাচিত বেসিস কার্যনির্বাহী পরিষদকে বিসিএস এর সম্বর্ধনা
লিজা ফারহানা
1 বছর ago
বাংলাদেশ কম্পিউটার সমিতি (বিসিএস)-এর উদ্যোগে ঢাকার ধানমন্ডিস্থ কেন্দ্রীয় কার্যালয়ের ইনোভেশন সেন্টারে বাংলাদেশ এসোসিয়েশন অফ সফট্ওয়্যার এ্যান্ড ইনফরমেশন সার্ভিসেস (বেসিস)-এর নবনির্বাচিত কার্যনির্বাহী পরিষদের কর্মকর্তাবৃন্দকে গত বুধবার বিকেলে সংবর্ধনা জানানোর জন্য এক অনুষ্ঠানের আয়োজন করা হয়। এতে সভাপতিত্ব করেন বিসিএস সভাপতি জনাব আলী আশফাক। শুরুতে বিসিএস কার্যনির্বাহী কমিটি বেসিস-এর নবনির্বাচিত বেসিস কার্যনির্বাহী পরিষদকে ফুলের তোড়া দিয়ে বরণ করে নেন। এ সময়ে আমন্ত্রিত অতিথি হিসেবে বিসিএস এবং বেসিস এর সিনিয়র সদস্যবৃন্দ উপস্থিত ছিলেন ।
বিসিএস মহাসচিব ইঞ্জি. সুব্রত সরকার এর সঞ্চালনায় বেসিস নেতৃবৃন্দকে স্বাগত জানিয়ে বক্তব্য রাখেন বিসিএস সভাপতি জনাব আলী আশফাক, সহ-সভাপতি ইউসুফ আলী শামীম, বিসিএস এর প্রতিষ্ঠাতা সদস্য ও এফবিসিসিআই জনাব শাফকাত হায়দার এবং বিসিএস-এর প্রাক্তন সভাপতি জনাব এস. এম. ইকবাল। তারা বেসিস কার্যনির্বাহী পরিষদের কর্মকর্তাদেরকে নির্বাচিত হওয়ার জন্য অভিন্দন জানান।
বেসিস সভাপতি জনাব মোস্তাফা জব্বার উষ্ণভাবে তাদেরকে সংবর্ধিত করার জন্য বিসিএস-এর প্রতি কৃতজ্ঞতা প্রকাশ এবং ধন্যবাদ জ্ঞাপন করেন। সংবর্ধনা অনুষ্ঠানে আইসিটি খাতের শীর্ষ স্থানীয় দুইটি বাণিজ্য সংগঠনের নেতৃবৃন্দ এই খাতে নিয়োজিত ব্যবসায়ী সমপ্রদায়  তথা গোটা শিল্পের উন্নয়নে পরস্পরকে সহযোগিতা প্রদান এবং প্রয়োজন মত যৌথভাবে কর্মকা– পরিচালনায় কর্মপন্থা নির্ধারণে ঐকমত্য পোষণ করেন।
Comments
comments
Categories: স্থানীয় খবর
Tags: বেসিস, মোস্তাফা জব্বার, সম্বর্ধনা
Leave a Comment
কর্পোরেট
Powered by WordPress
Back to top